jkorsvik/nowiki_second_scrape_merged huggingface dataset:
Isotermprosess

Isotermprosess er en kjemisk prosess som foregår ved konstant temperatur. Isotermer får en ved endring av trykk og volum når en holder temperaturen konstant.


== Gasslov ==
Ved konstant temperatur er det normalt å skrive om tilstandsligningen PV=nRT til

  
    
      
        
          
            p
            
              1
            
          
        
        
          
            V
            
              1
            
          
        
        =
        
          
            p
            
              2
            
          
        
        
          
            V
            
              2
            
          
        
      
    
    {\displaystyle {p_{1}}{V_{1}}={p_{2}}{V_{2}}}
  Hvor:
p1 = Trykk ved Volum1, p2 = Trykk ved Volum2.
T(temperatur), n(molar) og R(gasskonstant) er konstanter som går mot hverandre i denne sammenhengen og forkortes.
Barndommens rike

Barndommens rike er en episodisk erindringsbok skrevet av den norske forfatteren Johan Borgen, først utgitt i 1965. 
Borgen var i flere år fast kåsør i radioprogrammet Søndagsposten. Våren 1965 holdt han en serie selvbiografiske kåserier, under tittelen Barndommens rike. Kåseriene ble utgitt i bokform samme høst. Litteraturhistorikeren Øystein Rottem peker på at det er klare paralleller mellom oppveksten til Wilfred Sagen, hovedpersonen i Borgens Lillelord-trilogi, og Borgens egen barndom, slik forfatteren selv fremstiller den i Barndommens rike.


== Referanser ==


== Eksterne lenker ==
Barndommens rike, Hilt & Hansteen 1993. - tilgang for norske IP-adresser
Barndommens rike, Gyldendal 1965. - tilgang for norske IP-adresser
Skitt Fiske Lillesand

«Skitt Fiske Lillesand» er en lokal fiskeforening fra Lillesand. Foreningen ble stiftet den 17. november 1998, og mottar støtte blant annet fra Grimevann fiskelag som består av Stigselvvassdraget med Østre Grimevann, Vestre Grimevann og Kaldvellelva i Lillesand kommunes grunneiere.Blant foreningens formål er å: 

Ivareta fiskeinteressene gjennom aktiv ivaretakelse av naturens produksjonsgrunnlag og ved at allmennheten skal ha adgang til å utøve fiske.
Være en aktiv interesseorganisasjon som ivaretar medlemmenes interesser innen fiske og fiskeforvaltning.
Sikre en bærekraftig høsting av fiskeressursene, basert på tilgjengelig kunnskap.
Sikre at fisken høstes til glede for flest mulig motiverte utøvere.Foreningen har i samarbeid med kommunen bl.a stått for bygging av fiskebrygge og gapahuk, begge deler tilrettelagt for handikappede, i Kaldvellelva i Lillesand. Foreningen har også en stor del av ansvaret for tilrettelegging av fiskeplasser langs den nedre delen av elva. De bidrar også til å spre kunnskap om tur- og fiskemuligheter i marka langs Stigselvvassdraget med stor vekt på Østre- og Vestre Grimevann.
I forbindelse med utbygging av den nye 4 felts motorveien (E-18) gjennom store deler av Kaldvellområdet og over Kaldvellelva, har foreningen også bidratt med konstant overvåking av både pH i elva og pH-målinger av både sulfidholdige og ikke sulfidholdige avrenninger.


== Referanser ==


== Eksterne lenker ==
Skitt Fiske Lillesands eget nettsted
Fvn.no: «Vil ta vare på Kaldvell» (publisert 24. juni 2006)
Agderposten.no: «Tyvfiske ødelegger ørretelv» (publisert 07. november 2001)
Fiskebiologiske undersøkelser i Kaldvellelva i Lillesand kommune 2007 (pdf)
Ove Christian Owe (farmasøyt og politiker)

Ove Christian Owe (født 6. april 1871 i Holmestrand, død 10. juni 1941) var en norsk apoteker, redaktør og politiker. Owe var i 1902 medlem av Bodø bystyre og senere ordfører i Bodø fra 1923 til 1925. I Stortingsperioden 1919–1921 var han innvalgt på Stortinget som 1. representant fra valgkretsen Bodø og Narvik, og representerte Frisinnede Venstre. I lokalpolitikken var han formann i Bodø kommunikasjonskomité, og som stortingsrepresentant var han medlem i Jernbanekomiteen.


== Tidlig liv ==
Owe ble født i Holmestrand som sønn av malermester Ove Olsen (1829–1886) og Christiane Marie Halvorsen (1829–1917). Etter middelskoleeksamen, studerte han  apotekerlære i Kristiansand, Holmestrand og Arendal. I 1892 tok han medhjelpereksamen, og i 1894 apotekereksamen.


== Yrkeskarrière ==
Etter å ha vært redaktør i Bodø-avisen Nordland, arbeidet han ved Hortens apotek (1892–1897), Apoteket Hygiea i Oslo (1897) og var i årene 1897–1902  farmasøyt og provisor ved Bodø apotek.
Fra 1902 var han redaksjonssekretær i Trondheimsavisen Dagsposten, og deretter i årene 1909–1910 redaksjonssekretær i Morgenbladet. Fra 1910 til 1912 arbeidet han som redaktør i bladet Akershus i Lillestrøm.
Owe var både medstifter og formann i Trondhjems Journalistforening. Han var også redaktør i Norges Farmaceutiske Forenings tidsskrift, foreningens generalsekretær i årene 1912–1915. I 1913 var han Norges delegat ved den internasjonale farmasi-kongressen i Haag.
I 1915 bestyrte han det første universitetskursus til videreutdannelse av provisorer og apotekere, og samme år opprettet han Tordenskiolds apotek i Bodø, hvor han arbeidet som apoteker fra 1915. Den 17. juli 1925 ble han apoteker i Oslo, og i 1926 opprettet han Rosenkrantz apotek i Oslo, som han senere bestyrte.
I årene 1924–1926 var Owe medlem av administrasjonsstyret i Nordlands Privatbank.


== Organisasjons- og politisk karrière ==
I tillegg til dette hadde Owe ulike verv i en rekke foreninger. I 1916 ble han nestformann, og deretter i 1917 formann av Nord-Norges krets av Norges Apotekerforening, et verv han besatt frem til 1925. I årene 1916–1931 var han medlem av  Apotekernes landsforeningens hovedstyre. Owe var også formann (1927–1930), og senere æresmedlem (fra 1931) av Nordlændingenes Forening.
Fra 1921 til 1924 var Owe Ordførende Forstander i Nordland Filialforening, og i årene 1924–1927 første Ordførende Mester i St. Johanneslogen Midnatsol i Bodø. Fra 1938 frem til sin død i 1941 var han Ordførende Mester i St. Johanneslogen St. Olaus til den hvide Leopard. I årene 1934–1935 var han også formann av Oslo Rotaryklubb.


== Referanser ==


== Eksterne lenker ==
(no) Ove Christian Owe hos Norsk senter for forskningsdata
Benoît David

Benoît David (født 19. april 1966 i Montréal), er en canadisk progressiv rock-vokalist, mest kjent som tidligere vokalist for Yes. Han startet sitt samarbeide med bandet som gjestevokalist under bandets «In The Present»-turné i 2008–2009. David ble 15. oktober 2009 presentert som offisielt medlem av Yes. Han sluttet i bandet i februar 2012, etter at han fikk problemer med stemmen under bandets Europa-turné høsten og vinteren 2011.Han er også medlem av bandet Mystery, og var fra 1994 til 2009 med i Yes-coverbandet Close to the Edge.Benoît David var våren og sommeren 2010 med på Yes' USA-turné, og bandet startet høsten 2010 innspillinger av albumet Fly from Here med David som vokalist. Albumet ble utgitt sommeren 2011. Han er også vokalist på Yes' konsertalbum In the Present – Live from Lyon, som ble innspilt i desember 2009 og utgitt november 2011.


== Diskografi ==


=== Yes ===
2011 Fly from Here
2011 In the Present – Live from Lyon (konsertalbum)


=== Mystery ===
2007 Beneath the Veil of Winter's Face
2010 One Among the Living
2012 The World is a Game
2014 Tales from the Netherlands (konsertalbum)


== Referanser ==


== Eksterne lenker ==
(en) Benoît David – kategori av bilder, video eller lyd på Commons 
(en) Benoît David på Discogs 
(en) Benoît David på MusicBrainz 
Benoît David på Myspace 
Mysterys offisielle nettsted Arkivert 17. juli 2011 hos Wayback Machine.
Yes' offisielle nettsted
Ekornslekten

Ekornslekten (Sciurius) er en slekt i ekornfamilien. Den omfatter de fleste av de trelevende ekornartene med stor, buskete hale i Europa, Nord-Amerika og de tempererte delene av Asia og Sør-Amerika. Navnet Sciurius kommer fra gresk: skia «skygge» og oura «hale» – «haleskygge».


== Arter ==
Slekten er delt inn i seks undergrupper:

Slekt Sciurus
Gruppe Tenes
Sciurus anomalus – persiaekorn
Gruppe Sciurus
Sciurus vulgaris – ekorn, vanlig i Norge
Sciurus lis – japanekorn
Sciurus carolinensis – østamerikansk gråekorn
Sciurus aureogaster
Sciurus colliaei
Sciurus yucatanensis
Sciurus variegatoides
Sciurus deppei
Sciurus niger – reveekorn
Sciurus oculatus
Sciurus alleni
Sciurus nayaritensis
Sciurus arizonensis – arizonagråekorn
Gruppe Hesperosciurus
Sciurus griseus – vestlig gråekorn
Gruppe Otosciurus
Sciurus aberti
Gruppe Guerlinguetus
Sciurus granatensis
Sciurus richmondi
Sciurus aestuans – finnes i Brasil
Sciurus gilvigularis
Sciurus ignitus – finnes i Bolivia
Sciurus ingrami
Sciurus pucheranii – finnes langs Andes-fjellene
Sciurus stramineus
Sciurus sanborni
Sciurus argentinius
Gruppe Hadrosciurus
Sciurus flammifer
Sciurus pyrrhinus
Gruppe Urosciurus
Sciurus igniventris – finnes nord i Amazonas
Sciurus spadiceus – finnes sør i Amazonas


== Litteratur ==
Nowak, Ronald M. (1999): Walker's Mammals of the World, 6. utgave. Johns Hopkins University Press, 1936 sider. ISBN 0-8018-5789-9
Eisenberg, J.F. (1989): Mammals of the Neotropics, Bind 1: The Northern Neotropics: Panama, Colombia, Venezuela, Guyana, Suriname, French Guiana. The University of Chicago Press.
Redford, K.H. & Eisenberg, J.F. (1992): Mammals of the Neotropics, Bind 2: The Southern Cone: Chile, Argentina, Uruguay, Paraguay. University of Chicago Press.
Eisenberg, J.F. & Redford, K.H. (1999): Mammals of the Neotropics, Bind 3: The Central Neotropics: Ecuador, Peru, Bolivia, Brazil. University of Chicago Press.
Thorington, R. W. & R. S. Hoffmann. (2005): Family Sciuridae. Side 754-818 i Mammal Species of the World, A Taxonomic and Geographic Reference.  Johns Hopkins University Press, Baltimore.


== Eksterne lenker ==
(en) ekornslekten i Encyclopedia of Life 
(en) ekornslekten i Global Biodiversity Information Facility 
(no) ekornslekten hos Artsdatabanken 
(sv) ekornslekten hos Dyntaxa 
(en) ekornslekten hos Fauna Europaea 
(en) ekornslekten hos ITIS 
(en) ekornslekten hos NCBI 
(en) Kategori:Sciurus – bilder, video eller lyd på Wikimedia Commons 
(en) Sciurus – galleri av bilder, video eller lyd på Wikimedia Commons 
Sciurus – detaljert informasjon på Wikispecies
Ove Christian Owe (skuespiller)

Ove Christian Owe (født 26. januar 1965 på Eidsvoll)  er en norsk skuespiller. Owe har blant annet spilt i TV-seriene Offshore,  Hotel Cæsar og Kodenavn Hunter. Owe  debuterte i 1990 på Trøndelag Teater, mens han filmdebuterte i Det perfekte mord i 1992. Owe var programleder for Muldvarpen på TVNorge fra 2001 til 2002.


== Roller (i utvalg) ==


== Eksterne lenker ==
(en) Ove Christian Owe på Internet Movie Database 
(no) Ove Christian Owe hos Filmfront 
(da) Ove Christian Owe på Filmdatabasen 
(da) Ove Christian Owe på danskefilm.dk 
(da) Ove Christian Owe på danskfilmogtv.dk 
(en) Ove Christian Owe hos The Movie Database
Jean Molinet

Jean Molinet (født 1435 i Desvres, død 23. august 1507 i Valenciennes) var en fransk poet, kronikør og komponist. Han er mest kjent for sin prosaoversettelse av Roman de la rose (Roseromanen).


== Liv og virke ==
Jean Molinet ble født i Desvres, som nå er en del av Frankrike, og studerte i Paris. Her tjenestegjorde han for Karl I av Burgund fra 1463, og ble sekretæren til Georges Chastellain. I 1464 skrev han La complainte de Grece, et politisk verk som handlet om burgunderne og deres syn på aktuelle hendelser. Han erstattet Chastellain som historiograf i 1475, og var også bibliotekaren til Margarete, erkehertuginne av Østerrike. Hans krønike dekket årene 1474 til 1504, og ble trykt i 1828 etter å ha blitt redigert av J. A. Buchon. Den er betraktet som mindreverdig i forhold til Chastellains krønike, bestående av dårligere historisk verdi.
Molinet ble leder av en retorikk- og poesiskole i Borgund kalt for Grands Rhétoriqueurs, karakterisert ved deres omfattende bruk av ordspill. Hans nevø Jean Lemaire de Belges tilbrakte en del tid sammen med ham ved Valenciennes, og Lemaire selv betraktet seg som en elev av den eldre forfatteren.
I 1501 ble Jean Molinet kannik av kirken Notre-Dame i Valenciennes, og han døde der i 1507.


=== Komponist ===
Jean Molinet var også komponist, skjønt kun et eneste verk, en rondeau kalt Tart ara mon cueur sa plaisance, kan med sikkerhet bli tilskrevet ham. Dette verket, en tidlig chanson for fire stemmer (de fleste hadde tre) var meget populær, noe som bevitnet av de omfattende spredningen av kopier av notene.
Molinet er også husket av en elegi han skrev ved dødsfallet til Johannes Ockeghem, satt til musikk av Josquin des Prez, kalt for Nymphes des bois, Det var en del av Prez' kjente motett (flerstemte kirkesang) La déploration sur la mort de Johannes Ockeghem. Andre samtidige komponister, som Antoine Busnois og Loyset Compère, brevvekslet med ham.
Historikeren Johann Huizinga har sitert en del anti-kirkelige linjer av Molinet fra en rekke nyttårsønsker: «La oss be til Gud at jakobinerne / må spise augustinerne, / og at karmelittene må bli hengt / med snorene til minorittene».


== Referanser ==


== Eksterne lenker ==
Free scores by Jean Molinet hos International Music Score Library Project
Deux poèmes de Jean Molinet
Épitaphe de Simon Marmion, peintre
Oliver Wakeman

Oliver Wakeman (født 26. februar 1972 i London) er en engelsk keyboardist, Rick Wakemans eldste sønn og bror til Adam Wakeman. Han er mest kjent som tidligere keyboardist i progressiv rock-bandet Yes, og for sitt samarbeide med flere tidligere kollegaer av sin far, blant annet Steve Howe fra Yes og bandet Strawbs. I 2008–2009 var han på turné med Yes som erstatter for sin far.Etter turneen med Yes, som ble kalt In The Present, var han med Strawbs på turné og spilte på deres album Dancing to the Devil's Beat i 2009, før han 15. oktober 2009 ble presentert som offisielt medlem av Yes. I oktober–desember 2009 var Wakeman med på Yes' Europa-turné, og han var også med på USA-turnéen i februar og mars 2010. Han var videre med på bandets USA-turné i juni og juli 2010. 
Høsten 2010 gikk Wakeman sammen med resten av Yes og produsent Trevor Horn i platestudio for å spille inn låter til et nytt album. Etter at Geoff Downes ble presentert som ny keyboardist i Yes 31. mars 2011, var det en stund usikkerhet om Wakemans posisjon i bandet. 9. april 2011 bekjentgjorde Oliver Wakeman på sitt offisielle nettsted  at han ikke lengre er medlem av Yes. Yes-albumet Fly from Here inneholder bidrag fra Wakeman som keyboardist på «We Can Fly», «We Can Fly (reprise)» og «Hour of Need», samt at han er medkomponist på låten «Into the Storm». Han spiller også på Yes' konsertalbum In the Present – Live from Lyon, som ble innspilt i desember 2009 og utgitt november 2011.


== Se også ==
Rick Wakeman
Adam Wakeman
Steve Howe
Yes
Strawbs


== Referanser ==


== Eksterne lenker ==
Offisielt nettsted 
(en) Oliver Wakeman – kategori av bilder, video eller lyd på Commons 
(en) Oliver Wakeman på Discogs 
(en) Oliver Wakeman på MusicBrainz 
(en) Oliver Wakeman på Encyclopaedia Metallum 
(en) Oliver Wakeman på Songkick 
(en) Oliver Wakeman på Last.fm 
(en) Oliver Wakeman på AllMusic 
Oliver Wakeman på Twitter 
Oliver Wakeman på Facebook 
Oliver Wakemans offisielle nettsted
Santi Cazorla

Santiago «Santi» Cazorla González (født 13. desember 1984) er en spansk fotballspiller som spiller for den qatarske klubben Al-Sadd SC. Han har også spilt for det det spanske landslaget
Etter EM i 2008, hvor Spania vant, ble han virkelig kjent i fotball-Europa. Han spilte seks sesonger for Arsenal, men de to siste ble ødelagt av en ankelskade, og etter 2017–18-sesongen fikk han ikke fornyet kontrakt.


== Referanser ==


== Eksterne lenker ==
(en) Santi Cazorla – FIFA 
(en) Santi Cazorla – UEFA 
(fr) Santi Cazorla – LÉquipe 
(en) Santi Cazorla – Transfermarkt 
(en) Santi Cazorla – national-football-teams.com 
(en) Santi Cazorla – WorldFootball.net 
(en) Santi Cazorla – Soccerbase.com 
(en) Santi Cazorla – FootballDatabase.eu 
(en) Santi Cazorla – Soccerway 
(en) Santi Cazorla – EU-Football.info
Badger (band)

Badger var et engelsk progressiv rock-band som ble startet i 1972 av Tony Kaye sammen med David Foster etter at Kaye forlot Yes i 1971.  Foster hadde spilt sammen med Kayes ex-kollega fra Yes, Jon Anderson i bandet The Warriors på 1960-tallet, og hadde skrevet låter for Yes sammen med Anderson.
De ga ut to album hvorav det første var et konsertalbum med opptak fra en konsert i 1972 utgitt som One Live Badger. Opptaket ble gjort under en spillejobb som oppvarmer for Yes. Besetningen i bandet bestod av Kaye på keyboard, Foster på bass og vokal, Roy Dyke på trommer og Brian Parrish på gitar. Jon Anderson er kreditert som med-produsent av albumet.
Deres andre og siste album ble utgitt i 1974, men før innspillingen var bare Kaye og Dyke tilbake i bandet. De fikk med seg bassisten Kim Gardner, gitaristen Paul Pilnick og vokalisten Jackie Lomax, og ga ut albumet White Lady. Før albumet var utgitt var bandet allerede blitt oppløst, men Lomax og Gardner ville fortsette bandet under navnet White Lady. Dette var et kortlivet prosjekt, og Lomax startet en solo-karriere. Tony Kaye ble så med David Bowie på turné, og startet senere bandet Detective.


== Diskografi ==
1973 One Live Badger
1974 White Lady


== Kilder ==
Yescography med oppslag på One Live Badger
emusic biografi


== Eksterne lenker ==
(en) Badger på Discogs 
(en) Badger på MusicBrainz 
(en) Badger på Songkick
Rakettfly

Rakettfly er som navnet indikerer, et fly hvis fremdrift blir besørget utelukkende av en eller flere raketter. De viktigste fordelene med rakettfremdrift er større skyvekraft og lavere luftmotstand, siden rakettmotoren ikke trenger luftinntak. Ulempene er eksplosjonsfarlig drivstoff, begrenset brenntid (og dermed rekkevidde), og vanskeligheter med å justere pådraget.


== Historie ==
Verdens første rakettfly var «Lippisch Ente». Ente (tysk for and) var et glidefly designet av den tyske flykonstruktøren Alexander Lippisch. To svartkrutt-raketter ble montert på det haleløse flyet, og 11. juni 1928 gjennomførte testpiloten Fritz Stamer en vellykket flyvning. Under den andre flyvningen eksploderte den ene raketten og ødela flyet. Stamer greide imidlertid å nødlande, og overlevde. 
Det første masseproduserte operative rakettflyet var det tyske Messerschmitt Me 163 «Komet» som ble utviklet under andre verdenskrig. Me 163 hadde en rakettmotor som var drevet av et tokomponents flytende drivstoff, C-stoff og T-stoff. Disse etsende og giftige væskene reagerte voldsomt når de ble blandet, og forårsaket mange eksplosjoner under drivstoffylling og motor-start. På grunn av sin enorme klatre-evne ble Me 163 et fryktet fly for de allierte bombeflyformasjonene underveis til Tyskland.
Flere av USAs eksperimentfly var rakettfly. De mest berømte er kanskje Bell X-1 som brøt lydmuren i 1947, og North American X-15 som satte flere hastighetsrekorder. Det (foreløpig) siste rakettflyet er SpaceShipOne som i november 2004 ble tildelt «Ansari X-Prize» (10 millioner US Dollar) for å ha fullført 2 bemannede romferder med samme fartøy i løpet av 2 uker.


== Referanser ==


== Eksterne lenker ==
Daviddarling.info – Lippisch Ente (engelsk) Besøkt 31. desember 2009
Igor Khoroshev

Igor Petrovitsj Khoroshev (russisk:Игорь Петрович Хорошев), (født 14. juli 1965 i Moskva) er en russisk keyboardist mest kjent for sin tid som medlem i progressiv rock-gruppen Yes mellom 1997 og 2001. Han er klassisk utdannet pianist, har diplom-grad i musikk og spiller i tillegg instrumentene trombone, valthorn, gitar og trommer.
Han flyttet til USA tidlig på 1990-tallet, og bor i Boston. Etter perioden som Yes-medlem har han spilt inn et solo-album kalt Piano Works, og arbeider nå mest med filmmusikk.


== Eksterne lenker ==
(en) Igor Khoroshev – kategori av bilder, video eller lyd på Commons 
(en) Igor Khoroshev på Internet Movie Database 
(en) Igor Khoroshev hos The Movie Database 
(en) Igor Khoroshev på Discogs 
(en) Igor Khoroshev på MusicBrainz 
(en) Igor Khoroshev diskografi
(en) Where Are They Now? (Hvor er de nå?) Arkivert 4. april 2003 hos Wayback Machine.
Tom Brislin

Tom Brislin (født 1973 i New Jersey) er en keyboardist, pianist,  vokalist og plateprodusent fra USA som er mest kjent for sin tid som assosiert medlem av progressiv rock-gruppen Yes i 2001 og for sitt samarbeid med mange kjente artister. Han er heltidsmedlem av bandet Spiraling og av progressiv rock-bandet Reneissance. For tiden er han også en av redaktørene i magasinet Keyboard Magazine.


== Noen artister han har spilt live med ==
You Were Spiraling (1993–2001)
Glen Burtnik (1996)
Meat Loaf (1998–2001)
Yes (2001)
Spiraling (2002–2008)
Camel (2003)
Marion Raven (2005)
Debbie Harry (2007)
Marshall Crenshaw (2009)
The Syn (2009)
Francis Dunnery (2009)
Renaissance (2009)


== Diskografi ==
Med You Were Spiraling:

1994 You Were Spiraling
1997 The Hello CD
1999 Delusions Of GrandeurMed Spiraling:

2002 Transmitter
2004 Challenging Stage (EP)
2004 Spiraling Live in New York City
2005 Do You Hear What I Hear? (singel)
2008 Time Travel Made EasyMed Meat Loaf:

1999 VH1: Storytellers (CD, DVD og VHS)
1999 Is Nothing Sacred (singel)
2003 Couldn't Have Said It BetterMed Patti Rothberg:

2001 Candelabra Cadabra
2002 Snow Is My Downfall (EP)Med Yes:

2002 Symphonic Live (DVD og VHS)
2002 Magnification (nyutgivelse)
2009 Symphonic Live (CD)Med Camel:

2005 Footage II (DVD)Med andre artister:

2000 Dan Thomas – Dan Thomas (EP)
2005 Tony Senatore – Holyland
2008 Joshua Van Ness – DNA
2009 The Syn – Big Sky
2009 Francis Dunnery and The New Progressives – There's a Whole New World Out There


== Referanser ==


== Eksterne lenker ==
Offisielt nettsted 
(en) Tom Brislin på Discogs 
(en) Tom Brislin på MusicBrainz 
(en) Tom Brislin på Songkick 
(en) Tom Brislin på AllMusic
Rødknappfly

Rødknappfly (Eriopygodes imbecilla) er en sommerfugl som tilhører familien nattfly (Noctuidae). Den er utbredt på det sørlige Østlandet i Norge, i tillegg finnes det spredte funn fra andre landsdeler.


== Utseende ==
Et lite til middelsstort (vingespenn 23 – 29 mm), tettbygd, gulbrunt nattfly. Antennene er lange og kraftige. Forvingen er lyst gulbrun, midtfeltet oftest litt mørkere. Den har vanligvis markerte, brune mellomlinjer som avgrenser midtfeltet (særlig hos hannen). Nyremerket er lite, smalt og lyst, noen ganger hvitt. Bakvingen er gråbrun. Larven er lysbrun med en perlekjede-formet, mørkere brun ryggstripe. 


== Levevis ==
Arten har larver som lever på ulike urter.


== Utbredelse ==
Den finnes i Europa og Sibir. I Norge er den vanligst på det sørlige Østlandet, det finnes dessuten mer isolerte funn fra Vest-Agder, Møre og Romsdal og Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Eriopygodes imbecilla på UK moths: [2]


== Eksterne lenker ==
(en) rødknappfly i Encyclopedia of Life 
(en) rødknappfly i Global Biodiversity Information Facility 
(no) rødknappfly hos Artsdatabanken 
(en) Kategori:Lasionycta imbecilla – bilder, video eller lyd på Wikimedia Commons